PIANCILNA 


(GENESIS) 


Leitung leh Mihing Piansakna 
1 A kipat cilin Pasian in vantung leh 

leitung a piangsak hi. 2Leitung in lim 
leh meel nei loin a awngthawlpi ahi hi. 
Tuipi tung tengah khua mial bikbek a, 
tua tui tungah Pasian’ huih a nung hi. 

3 Pasian in, “Khuavak om ta hen,” ci hi: 
tua ciangin khuavak om pah hi. 4Pasian 
in khuavak hoih hi ci-in mu hi: Pasian 
in khuamial panin khuavak khenkhia hi. 
$Pasian in khuavak pen Sun ci a, khuamial 
pen Zan ci hi. Nitak hong bei-in, zing- 
sang hong tung a, ni khat ni ahi hi. 

6 Pasian in, “Tuite? laizang-ah van 
kuumpi om hen la, tua van kuumpi in tui 
leh tui kikhensak hen,” ci hi. 7Pasian in 
van kuumpi bawl a, van kuumpi tunga 

om tuite leh van kuumpi nuai-a om tuite 
a khen hi. Tua mah bangin piang pah 
hi. 8Pasian in van kuumpi pen Vantung 
ci hi. Nitak hong bei-in, zingsang hong 


tung 4, ni nihna ahi hi. 


9 Pasian in, “Vantungte nuai-a om tuite 
mun khatah kikhawm hen la, lei keu kidawk 
hen,” ci hi. Tua mah bangin a piang pah 
hi. 1!0Pasian in lei keu pen Leitung ci a, 
a kikaikhawm tuite pen Tuipite ci hi. 
Pasian in tua pen hoih hi ci-in a mu hi. 
11Pasian in, “Leitung in kung tuamtuamte 
piangsak hen la, tang a nei kungnote, a 
gah sungah tang a om singgah kungte, 
amau’ nam ciatin leitungah piang sak 
hen,” ci hi. Tua mah bangin piang pah 
hi. 12Leitung in kung tuamtuamte piang- 

khia sak a, kungnote in amau' nam ciatin 
tang piangsakin, singkung in a sungah 
tang a om gahte piangsakin, amau' nam 
ciatciat-in piangsak hj. Pasian in tua pen 
hoih hi, ci-in a mu hi. 13Nitak hong 
bei-in, zingsang hong tung a, ni thumna 
ahi hi. 


14 Pasian in, “Sun leh zan a khen dingin 


vyantungah khuavakte om hen; tuate pen 
pawi hun leh khua-hun, ni leh kumte 
khenna ding hi hen la, 15leitung khua a 
vaksak dingin vantungah khuavak hi uh 
hen,” ci hi. Tua mah bangin a' piang 
pah hi. 16Pasian in khuavak lian nih bawl 
a, khuavak lianzaw pen sun a uk ding, 
khuavak neuzaw pen zan a uk dingin 
bawl a, amah in aksite zong a bawl hi. 
17-18Leitungah khua a vaksak ding, sun leh 
zan a uk ding, khuamial panin khuavak a 
khenkhia dingin Pasian in tuate vantungah 
a koih hi. Pasian in tua pen hoih hi, ci 
in mu hi. !9Nitak hong bei-in, zingsang 
hong tung a, ni lina ahi hi. 

20 Pasian in, “Tuite in a nungta ganhing 
honpite. piangsak hen la, vantung kan 
tanin leitungah vasate leeng ta hen,” ci 
hi. Tua ahih ciangin Pasian in tuipi 
ganhing golpite leh amau nam ciatin tuipi 
sungah tampi a pha, nuntakna a nei 
a gamtaang thei ganhing namkim leh kha a 
nei vasate khempeuh amau nam ciatin a 
piangsak hi. Pasian in tua pen hoih hi, 
ci-in mu hi. 22Pasian in amaute thupha 
pia a, “Ci pha-in tampi pha-in, tuipi sung 
dim un la, leitungah vasate tampi pha 
un,” ci hi. 23Nitak hong bei-in, zingsang 
hong tung a, a ni nga-na ahi hi. 

24 Pasiari in, “Nuntakna a nei ganhingte 
amau nam ciatin leitung in piangsak hen: 
innsa, gamsa, leh a bokvak ganhingte 
amau nam ciatin piang ta hen,” a ci hi. 
Tua mah bangin piang pah hi. 25Innsa, 
gamsa, leh a bokvak ganhing khempeuh 
amau' nam ciatin Pasian in piangsak hi. 
Pasian in tua pen hoih hi, ci-in mu hi. 

- 26 Tua ciangin Pasian in, “Eima lim, 
eimah hong sunin mihing bawl ni: tuipi 
ngasate tung, huih lak vasate tung, gan- 
hingte tung, leitung khempeuh tung, lei- 
tunga a bokvakte khempeuh tungah ukna 
nei sak ni,” ci hi., Tua ahih ciangin 
Pasian in ama lim bangin mihing piangsak- 
in, Pasian’ lim bangin amah a piangsak 
hi; amah in pasal leh numei piangsak hi. 
2BPasian in amaute thupha pia a, Pasian 
in amaute tungah, “Ci pha-in tampi pha 
un la, leitung dimin zo un; tuipi ngasate 
tung, huih lak vasate tung, leitungah a 
gamtaang, a nungtate khempeuh tungah 
ukna nei ta un,” ci hi. 29Pasian in, “En 

“khin hi. 

un, leitung maitang khempeuhah a om, 
tang a piangsak kungnote khempeuh leh 
a gah sungah tang a om singkung khem- 
peuh -note tungah kong pia khin ta hi; 
tuate an-in na nei ding uh hi. 30Leitung 
ganhing khempeuhte tung, huih lak vasate 
khempeuh tung, leitungah a bokvakte 
khempeuh tung, nuntakna hu a neite 


“ khempeuh tungah an dingin kung hing 


khempeuh ka hong pia khin ta hi,” ci hi. 
Tua mah bangin a piang pah hi. 31Pasian 
in a bawlsate khempeuh en a, hoih sa 
mahmah hi. Nitak hong bei-in, zingsang 
hong tung a, ni gukna ahi hi. 


Da ahih ciangin vantung leh leitung 
leh a sunga omte khempeuh kiman 
2Ni sagih ma-in Pasian in a 
nasepte zo khinta a, ama hihsa nasep 
khempeuh panin ni sagih ni-in a tawlnga 
hi. 3Tua ahih ciangin Pasian in ni 
sagih ni thupha pia-in siangtho sak hi. 
Bang hang hiam cih leh piansak nasepna 
ama nasep khempeuh panin tua ni-in 
Pasian tawlnga hi. 


Eden Huan-ah Mi 

4 Hihte pen, a kipian'sak lai-a vantung 
leh leitung tangthu ahi hi. 

Topa Pasian in leitung leh vantungte a 
bawl hi. $Topa Pasian in leitungah guah 
zusak loin, leitang a kho ding mi om lo 
ahih manin gam sung kungnote lei sungah 
om nai ioin, lo sung ankungte a po khiat 
ma hun; Sleitung panin meiilum kaaito-in 
lei maitang khempeuh a buah hunin 
7TopA Pasian in leilak pan-a leivui tawh 
mihing bawl a, a nak sungah nuntakna 
hu sang suk hi: tua mi in leitung nuntakna 
a nei mihing hong suak pah hi. 8TopA 
Pasian in nisuahna lam, Eden-ah huan 
khat bawl hi; tua lai mun-ah ama bawlsa 
mipa koih hi. 9A deihhuai, nek dinga a 
hoih singkung nam khempeuh, huan lai- 
zangah nuntakna singkung zong, leh a pha 
leh a sia theihna singkung, lei sung panin 
Topa Pasian in posak hi. 

10 Huan sung a kawtsak dingin Eden 
panin gun khat luang khia a, tua mun 
panin gun hong kikhenin li hong pha hi. 
IIA masa pen gun a min in Pishon hi a, 
kham a omna, Havilah gambup kimkot-a 
luang pen ahi hi; 12tua gam-a khamte 
hoih hi, tua munah bedolak singnai leh 
onik suang om hi. 13A nihna gun min in 
Gihon hi a, Kush gam kimkot-a luang pen 
ahi hi. 14Assiria gam nisuahna lam-a a 
luang a thumna gun min in Hiddekel ahi hi. 
A lina gun in Eufrates gun ahi hi. 

15 Topa Pasian in mipa la-in Eden 
huan kho-in a kem dingin a koih hi. 
16Topa Pasian in mipa thu pia a, “Na ut 
utin huan sung singkung gah khempeuh 
na ne thei ding hi: Wahih hangin a pha 
leh a sia theihna singkung gah pen na ne 
kei ding hi: bang hang hiam cih leh tua 
na nek ni-in na si ding hi,” a ci hi. 

18 Tua ciangin Topa Pasian in, “Mipa 
amah guak a om ding hoih 10 hi; ama 
ading a kituak a huh ding ka bawlsak 
ding hi,” ci hi. 19Tua ahih ciangin TorA 
Pasian in gam sung ganhing khempeuh leh 
huih lak vasate khempeuh lei tawh bawl 
a, mipa in tuate bang a ci hiam ci-in a 
theihna dingin mipa kiangah tuate a 
paipih hi: nuntakna a nei ganhing khem- 
peuhte pen mipa' cih bangbang a min hi 
pahpah hi. 20Mipa in ganhing namte 
khempeuh, huih lak vasate khempeuh leh 
gam sung ganhing khempeuh min a vawh 
hi; ahih hangin mipa' adinga a kilawm, a 
huh ding khat zong om lo hi. 21Tua ahih 
ciangin TopA Pasian in mipa ihmut suak 
mahmah sak a, ama ihmut kalin a nak- 
guhte khat la-in tua mun pen satak tawh 
a dim sak hi. 22Topa Pasian in mipa' 
tung panin a lakkhiat nakguh pen numei 
khatin bawl a, mipa kiangah tua nu a 
paipih hi. 2?Tua ciangin mipa in, 

“Tu pet petin hih in keima guhte leh 

keima sate ahi hi; amah pen mipa sung 

panin a kilakhia ahih manin Numei 
kici ding hi,” a ci hi. 

24 Tua ahih ciangin numei in a nu leh 
a pa nusia-in a pasal tawh kigawm ding 
a, amaute gel in pum khat bang ding uh 
hi. 25Mipa leh a zi guaktangin om uh a, 
maizum lo uh hi. 


MP Thuman'lohna 

Tu-in gulpi pen, Topa Pasian’ bawlsa 

gamlak ganhing dangte khempeuh sang- 
in ngiansiam zaw hi. Amah in numei 
kiangah, “Pasian in, “Huan sung singgah 
khat peuhpeuh ne lo ding,” hong ci ahi 
hiam?” ci hi. 

2 Numtei in gulpi kiangah, “Huan sung 
singgahte ka ne thei ding uh hi: 3ahih 
hangin Pasian in, “Huan laizang-a om 
singgah na ne kei ding uh hi, zong na 
lawng kei ding uh hi. Tua bang hih 
le-uhcin na si ding uh hi,” hong ci hi,” a ci 
hi. 4Ahih hangin gulpi in numei kiangah, 
“Na si kei ding uh hi. Bang hang hiam 
cih leh tua singgah na nek ciangun na 
mitte uh kihong ding a, a pha leh a sia 
thei-in Pasian tawh na kibat ding lamtak 
uh Pasian in thei hi,” aci hi. “Tua ahih 

ciangin singkung a hoihna, mi a pilsak 

dingin tua a gah a deihhuai-na a muh 

ciangin, a singgah lo-in a ne hi: amah in 

zong singgah kimkhat a pasal pia a, a 

pasal in zong a ne hi. 7A nek khit 

phetun amaute gel in khua phawk uh a, 

a guaktangun a om lam uh kithei uh hi; 

amaute in thei tehte khuituah-in puansilh 

dingin a bawl uh hi. 

8 A nitak ciangin -huan sungah TOPA 
Pasian a paina ging amaute in za uh a, 
Tora Pasian’ muhna panin mipa leh a zi, 
huan sung singte lakah a bu uh hi. *Ahih 
hangin Topa Pasian in mipa samin ama 
kiangah, “Koi lai-ah om na hi hiam?” a 
ci hi. 10Amah in, “Nangma gin'na huan 
sungah ka za a, ka lau hi: bang hang 
hiam cih leh ka guaktangin ka om hi: 
keimahmah ka butawm hi,” a ci hi. 
IlAmah in, “Na guaktanga na omna kua 
in hong gen ahi hiam? Na nek loh dinga 
kong thupiak singgah.ne kha na hi hiam?” 
ci hi. 12Mipa in, “Kei tawh a om dinga 
nong piak numei in singgah hong pia a, 
ken ka ne hi,” ci hi. Tua ciangin TOPA 
Pasian in numei kiangah, “Bangcia hici 
gamtat na hi hiam?” a ci hi. Numet in, 
“Gulpi in kei hong khem a, ka ne hi,” 
ci hi. 14Tua ciangin Topa Pasian in gulpi 
kiangah, : 

“Nang, hih bangin gamta khin na hih 
man-in, ganhing khempeuhte leh 
gamlak ganhing khempeuhte sangin 
ciamsiatna na ngah zaw hi. 

Na gilpi-in lam na pai ding a, 

na nuntak sung tawntungin 

leivui na ne ding hi. 

15 Nang leh numei kikal, 
na suan-le-khakte leh : 
ama suan-le-khakte' kikal-ah 
kilangneihna ka om sak ding hi. 
Amah in na lutang hong sunim.ding a, 
nang in ama khetul na sunim ding hi,” 
a ci hi. 

16 Tua ciangin numei kiangah, 
“Nau-paina-ah na gimna 
nakpi takin ka khangsak ding a, 
na a Sapipi-in nau na nei ding hi. 
Ahi zongin na pasal mah na deih ding a, 
amah in nang tungah hong uk ding hi,” 
a ci hi. 

17 Tua ciangin mipa kiangah, 
“Nangmah in na zi thu mangin, 
“Nang in na ne kei ding hi,” 
ci-a nang tungah kong thupiak 
singgah ne khin na hih ciangin, 
nangma hangin | 
leitang in samsiatna ngah hi. 

Na nuntak tawntung gimpi-in na semin, 

. na annek ding na zong ding hi. 
18 Ling leh kiakte 

nang' adingin. hong pokhiasak ding a, 
. nang in gamlak kungte na ne ding hi. 
19 Lei-ah na ciah kik matengin 

na maitang-ah khua-ul tawh 

an na ne ding hi: 

bang hang hiam cih leh 

tua sung panin nang hong kipiangsak a, 

nang in leivui na hih manin, 

levui mah na suak kik ding hi,” a ci hi. 

20 Mipa in a zi' min pen Evua ci hi; 
bang hang hiam cih leh amah in mihing 
khempeuh' nu ahi hi.. 21Topa Pasian in 
mipa leh a zi’ adingin savun puan bawl a, 
amaute silh sak h 

22 Tua ciangin Tora Pasian in, “En un, 

mipa pen eite khat tawh kibang a, a pha 
leh a sia thei hi.. Amah in nuntakna 
singgah ne-in a hin’ tawntung khak lohna 
dingin i vaihawm ding hi,” ci hi. 2?Tua 
ahih ciangin TOPA. Pasian in, amah a 
kipiansakna leitang a kho dingin Eden 
huan panin a sawlkhia hi. 24Amah in 
mipa hawlkhia hi: kherubte leh mun khem- 
peuh a nga thei meikuang namsau pen 
Eden huan nisuahna lamah nuntakna sing- 
kung lampi a cing dingin a koih hi. 


© United Bible Societies 1983 
1983/10,000 


THE HOLY BIBLE 
Reference Edition 
Tiddim (Chin) 
Published by 
The Bible Society of India 
20 Mahatma Gandhi Road, Bangalore 560001 
And Printed in India 
at Rekha Printers Pvt. Ltd., New Delhi 110020 


